Ettepanek NÕUKOGU MÄÄRUS millega muudetakse nõukogu määrust (EÜ) nr. 176/2000, millega muudeti nõukogu määrust (EÜ) nr. 1015/94

(komisjoni esitatud)

SELETUSKIRI

1. Nõukogu vabastas määrusega (EÜ) nr. 176/2000 teatud professionaalsete kaamerate mudelid lõpliku dumpinguvastase tollimaksu kohaldamisest vastavalt määruse (EÜ) nr. 1015/94 artiklile 1 (3) (e) ja määrusele (EÜ) nr. 2042/2000. Määrus (EÜ) nr. 176/2000 jõustus järgmisel päeval pärast selle avaldamist Euroopa Ühenduse Teatajas.

2. Seejärel edastati komisjonile informatsiooni, et määrust (EÜ) nr. 176/2000 oleks kohane kohaldada tagasiulatuvalt alates kuupäevast, mil komisjoni talitus sai kätte taotluse vabastada nimetatud mudelid maksust.

3. Ühenduse institutsioonide kavatsus ei olnud kehtestada lõplikku tollimaksu professionaalsete kaamerate mudelitele, mis on sellest põhimõtteliselt vabastatud. Arvesse võeti samuti seda, et tagasiulatuvat vabastamist on võimaldatud ka eelnevatel juhtudel, st. kui professionaalsete kaamerate mudeleid imporditi enne vastava vabastuse jõustumist, kuid pärast taotluse esitamist.

4. Seega otsustati, et vastavalt ühenduse väljakujunenud tavadele tuleks lisa, mis vabastab Ikegami poolt toodetud ja eksporditud professionaalsete kaamerate mudelid maksust ja mis avaldati määruses (EÜ) nr. 176/2000, kohaldada tagasiulatuvalt alates kuupäevast, mil komisjoni talitus vastava taotluse kätte sai.

Ettepanek NÕUKOGU MÄÄRUS millega muudetakse nõukogu määrust (EÜ) nr. 176/2000, millega muudeti nõukogu määrust (EÜ) nr. 1015/94

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1995. aasta määrust (EÜ) nr 384/96 seoses Euroopa Ühendusse mittekuuluvatest riikidest dumpinguhinnaga imporditud kauba vastase kaitsega [1] ("algmäärus"),

[1] ELT L 56, 6.3.1996, lk. 1, viimati muudetud määrusega (EÜ) nr. 461/2004 (ELT L 77, 13.3.2004, lk. 12).

võttes arvesse ettepanekut, mille Komisjon esitas pärast nõuandekomiteega konsulteerimist [2],

[2] ELT C [...], [...], lk. [...].

ning arvestades järgmist:

A. EELNEV MENETLUS

(1) Nõukogu kehtestas määrusega (EÜ) nr. 1015/94 (tagantjärele muudetud) [3] lõpliku dumpinguvastase tollimaksu jaapani päritolu telekaamerasüsteemidele ("TCS"). Nõukogu kinnitas tagantjärele lõpliku dumpinguvastase tollimaksu määrusega (EÜ) nr. 2042/2000 [4], vastavalt algmääruse artiklile 11 (2).

[3] ELT L 111, 30.4.1994, lk. 106, viimati muudetud määrusega (EÜ) nr. 176/2000 (ELT L 22, 27.1.2000, lk. 29).

[4] ELT L 244, 29.9.2000, lk. 38, viimati muudetud määrusega (EÜ) nr. 825/2004 (ELT L 127, 29.4.2004, lk. 12).

(2) Määruse (EÜ) nr. 1015/94 artiklis 1 (3) (e) ja määruses (EÜ) nr. 2042/2000 ("lõplikud määrused") vabastas nõukogu dumpinguvastasest tollimaksust üksikasjalikult lõplike määruste lisas ("lisa") loetletud kaamerasüsteemid, mis kujutavad endast kõrgekvaliteedilisi professionaalseid kaamerasüsteeme, mis kuuluvad tehniliselt lõplike määruste artikli 1 (2) tootemääratluse alla, kuid mida ei saa vaadelda kui telekaamerasüsteeme.

(3) Üks eksportija ja tootja, nimelt Ikegami Tsushinki Co. Ltd. ("Ikegami"), taotles kirja teel, mille komisjon sai kätte 15. aprillil 1999, teatud uute professionaalsete kaamerasüsteemide ja nende tarvikute lisamist lisasse ja seega nende vabastamist dumpinguvastastest tollimaksudest. Jaanuaris 2000 rahuldas nõukogu selle taotluse vastavalt määrusega (EÜ) nr. 176/2000 [5] ("muutev määrus") ja muudetud määrusega (EÜ) nr. 1015/94. Kooskõlas määruse (EÜ) nr. 176/2000 artikliga 2 jõustus see muudatus järgmisel päeval pärast selle avaldamist Euroopa Ühenduse Teatajas, st. 28. jaanuaril 2000.

[5] ELT L 22, 27.1.2000, lk. 29.

B. KÄESOLEV JUURDLUS

(4) Ühenduse institutsioonid said informatsiooni, et muutvat määrust oleks kohane kohaldada tagasiulatuvalt selles osas, milles ta muudab määruse (EÜ) nr. 1015/94 lisa.

(5) Üks eksportija ja tootja, nimelt Ikegami, on pidanud maksma lõplikku dumpinguvastast tollimaksu kogu oma professionaalsete kaamerasüsteemide ekspordi eest, mis seostus küll muutva määrusega, kuid toimus enne 28. jaanuari 2000, kuigi need mudelid vabastati tagantjärele tollimaksust vastavalt lõplike määruste artiklile 1 (3) (e).

(6) Selles kontekstis viitas kõnesolev eksportija ja tootja ka ühenduse institutsioonide eelnevale tegutsemisele, millele vastavalt lisa muudatust kohaldati üldiselt sobival juhul tagasiulatuvalt vastavalt taotluse kuupäevale. Seega väitis kõnesolev eksportija ja tootja, et muutvast määrusest lähtuvat lisa muudatust tuleks vastavalt ühenduse institutsioonide järjekindlale tavale kohaldada alates kuupäevast, mil komisjon sai kätte vastava lõplikust tollimaksust vabastamise taotluse, st. 15. aprillist 1999.

(7) Komisjon uuris, kas muutva määruse tagasiulatuv kohaldamine oleks kohane. Sellega seoses arvestati kõigepealt, et kõik professionaalsete kaamerate mudelid, mida on mainitud deklaratiivses osas (5), on kvalifitseeritud professionaalsete kaamerasüsteemidena. Vastavalt lõplike määruste artiklile 1 (3) (e) on need kaamerad vabastatud lõplikust dumpinguvastasest tollimaksust tänu nende lisasse kandmisele.

(8) Olgu märgitud, et professionaalne kaamerasüsteem, mis langeb lõplike määruste artikli 1 (3) (e) alla, on vabastatud lõplikust tollimaksust alates kuupäevast, mil ta lisati üksikasjalikult lisasse, muutes lõplikke määrusi. Selles kontekstis on eeldatud, et eksportijad ja tootjad teavad enne esimest ühendusse eksportimist, oma tootmistsükleid ja seda, kas nende uued mudelid kvalifitseeruvad professionaalsete kaameratena artikli 1 (3) (e) tähenduses, ning kas nad seega tuleks lisasse kanda ja kas tuleks teha vastav taotlus.

(9) Hoolimata eelnevast ei olnud ühenduse institutsioonide kavatsus, et lõplik dumpinguvastane tollimaks oleks kohaldatav professionaalsete kaamerasüsteemide impordi suhtes, mis lõpuks osutuvad sellest maksust vabastatuks seoses artikli 1 (3) (e) kohaldamisega. Seega on tuvastatud vajadus kohaldada sobival juhul alates vastava taotluse saamise kuupäevast tagasiulatuvalt määrust, mis vabastab teatud professionaalsete kaamerate mudelid tollimaksust, võimaldades seega ühenduse institutsioonidel klassifikatsioonide täpsust adekvaatselt jälgida. See kehtib eriti juhul, kui professionaalsete kaamerate mudelid imporditi ühendusse enne lisa muutva määruse jõustumist, kuid pärast vabastuse taotluse esitamise kuupäeva.

(10) Käesoleval juhul tõestati, et Ikegami importis enne muutva määruse avaldamist, kuid pärast vastava taotluse esitamist teatud professionaalseid kaamerasüsteeme, mis on tagantjärele vabastatud tollimaksust lõppmääruste artikli 1 (3) (e) kohaldamisega. Muutev määrus jõustus päev pärast selle avaldamist, st. 28. jaanuaril 2000. Kuid, nagu eelnevalt mainitud, ühenduse institutsioonide kavatsus ei ole olnud kohaldada lõplikke dumpinguvastaseid tollimakse kaamerasüsteemide suhtes, mis on osutunud maksudest vabastatavaks, pärast seda, kui komisjonile on esitatud vastav määrus. Komisjon informeeris kohe pärast lõplike meetmete kehtestamist ja esimese lisa koostamist aastal 1994 asjassepuutuvaid eksportijaid ja tootjaid sellest, et kavatsus on hüvitada lõplikud dumpinguvastased tollimaksud, mida on makstud selliste professionaalsete kaamerasüsteemide eest, mis osutuvad kuuluvaks artikli 1 (3) (e) alla ja mis on imporditud täielikult dokumenteeritud vabastustaotluse esitamise ja vastava muudetud lisa avaldamise vahelisel perioodil. Selles kontekstis arvestati, et muutva määruse tagasiulatuva kohaldamisega selles osas, nagu ta muutis määruse (EÜ) nr. 1015/94 lisa, viidaks praegune olukord kooskõlla ühenduse institutsioonide kehtivate tavadega.

(11) Ühenduse tööstust ja Ikegamit informeeriti vastavalt ja neile anti kindlaksmääratud periood komisjoni talituste otsust kommenteerida. Ükski asjast huvitatud osapooltest ei esitanud ülalmainitud järeldustega seoses protesti.

C. LÕPPJÄRELDUS

(12) Ülalmainitut arvestades otsustasid ühenduse institutsioonid, et muutva määrusega muudetud lisa tagasiulatuv kohaldamine on põhjendatud.

(13) Ülalmainitut arvestades peaks lisa vastavalt muudetud määrusele (EÜ) nr. 176/2000 kohaldama järgmiste Ikeami poolt toodetud ja Euroopa Ühendusse eksporditud professionaalsete kaameramudelite suhtes alates hetkest, kui komisjon sai kätte nende mudelite lõplikest dumpinguvastastest tollimaksudest vabastamise vastava taotluse, st. 15. aprillist 1999:

- kaamerakere HC-400

- kaamerakere HC-400W

- pildinäidik VF15-46

- töö juhtimisüksus RCU-390

- kaamera adapter CA-400

- kaamera juhtimisüksus MA-200A

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr. 176/2000 artikkel 2 asendatakse järgmise tekstiga:

,(1) Käesolev määrus jõustub järgmisel päeval pärast selle avaldamist Euroopa Liidu Teatajas.

(2) Allpoolnimetatud Ikegami Tsushinki Co. Ltd. toodete suhtes kohaldatakse käesolevat määrust alates 15. aprillist 1999:

- kaamerakere HC-400

- kaamerakere HC-400W

- pildinäidik VF15-46

- töö juhtimisüksus RCU-390

- kaamera adapter CA-400

- kaamera juhtimisüksus MA-200A"

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja